આમ જ જોતજોતાંમાં કલાક દોઢ વીતી ગયો, અને એ બાદ ડોક્ટર દેસાઈ પોસ્ટમોર્ટમ રૂમની બહાર આવ્યા. આમ તો દેસાઈ રાઠોડ કરતા ઉંમરમાં સીનીયર હતા પણ તેમની વચ્ચે મિત્રો જેવા, ‘તું’ કારે બોલવાના સંબંધો હતા. અવારનવાર રાઠોડને કોઈ કેસની કામગીરી અર્થે હોસ્પિટલમાં આવવાનું રેહતું. અને તેણે હંમેશાથી દેસાઈને નિખાલસતાથી હસતા જોયા હતા. પણ આજે તેમના ચેહરાના ભાવ કંઇક ગંભીર લાગતા હતા. અને એ જોઈ જ રાઠોડ ઠરી ગયો હતો !